KAWRUH SAPALA Tembang macapat uga sok diarani tembang cilik. Tembang macapat kang lumrah cacahe ana sewelas, yaiku : 1. maskumambang 2. pucung 3. mijil 4. kinanthi 5. asmaradana 6. durma 7. pangkur 8. sinom 9. dhandhanggula 10. megatruh 11. gambuh Tembang macapat kaiket ing paugeran : Guru gatra : Cacahe gatra utawa larik saben tembang sapada (sabait) Guru wilangan : Cacahe wanda (suku kata) saben sagatra Guru lagu : dhong-dhinge swara ing saben pungkasane gatra NULIS LAYANG PRIBADI Laying kiriman utawa laying iber ana warna telu :1. Layang Kitir : laying kang ringkes banget. Ditulis ing dluwang, ora nganggo diamplopi. Kang migunakake wong kang wis kulina banget marang wong kang dikirimi layang. 2. Layang Cekak : wujude kaya layang ganep, nanging mung cekak aos wae. Dadi luwih rowa ketimbang laying kitir, nanging luwih ringkes katimbang layang ganep. Lumrahe tanpa adangiyah. 3. Layang Ganep : layang kang ditulis ganep sarta nglungguhi paugeran. Ditulis ing dluwang kang apik sarta diamplop.